open-index/open-wikipedia-markdown huggingface dataset:
Scanners – tappava ajatus

**Scanners – tappava ajatus** () on David Cronenbergin ohjaama ja käsikirjoittama scifielokuva vuodelta 1981. Elokuvassa 'scannerit' ovat ihmisiä, joilla on telepaattisia ja telekineettisiä kykyjä.

Ilmestyessään kriitikoiden vastaanotto elokuvalle oli vaatimaton, mutta noin 4 miljoonan dollarin budjetilla tehty elokuva tuotti maailmanlaajuisesti yli 14 miljoonaa dollaria. Elokuva on myös saavuttanut ajanmittaan kulttisuosion.

## Juoni

Cameron Vale (Stephen Lack) on yksi 237:stä scannerista. Cameron pystyy lukemaan toisten ajatuksia ja ohjaamaan heidän ruumiitaan, mutta ei pysty hallitsemaan kykyjään, vaan kärsii jatkuvasta päänsisäisestä metelistä. ConSec-yhtymä ottaa Cameronin suojiinsa ja antaa hänelle ephemerol-nimistä lääkettä, joka hiljentää ylimääräiset äänet. ConSecin pyrkimyksenä on päästä eroon voimakkaasta Darryl Revokista (Michael Ironside), scannerista joka haluaa jonain päivänä kaltaistensa hallitsevan maailmaa. Pyrkiessään Revokin jäljille Cameron törmää joukkoon scannereita, jotka haluavat käyttää kykyjään hyviin tarkoituksiin. Yhdessä joukon johtajan Kim Obristin (Jennifer O'Neill) kanssa he aloittavat viimeisen taistelun, jossa ratkaistaan kaikkien scannereiden ja viime kädessä koko maailman kohtalo.

## Näyttelijät

## Jatko-osat
* *[[Scanners II: The New Order]]* (1991)
* *[[Scanners III: The Takeover]]* (1992)
### Sivutuotteet
* *Scanner Cop* (1994)
* *Scanners:The Showdown* (a.k.a. *Scanner Cop II)* (1995)

## Arvioita
*[[Video-opas|Video-oppaassa]]* vuodelta 1994 Kari Salminen kutsuu *Scannersia* bio-scifiä ja yhteiskunnallista vainoharhaisuutta yhdisteleväksi vauhdikkaaksi jännityselokuvaksi ja antaa sille neljä tähteä viidestä, mikä vastaa sanallista arviota ”erinomainen”. *Helsingin Sanomien* Helena Yläsen mielestä Cronenbergilla on kykyä ja tajua siitä, miten elokuvia tehdään, miten kuvaa käytetään ja miten jännitystä luodaan. Hänestä ohjaaja ymmärtää *Scannersissä* olla paisuttamatta kauhumomentteja ja erikoisefektejä niin mielettömiksi, että ne kääntyisivät itseään vastaan. ”Cronenberg ei tee kauhuelokuvia leikillään. Hänen kauhukammioissaan on selvä toden maku, kauhujen juuret ovat todellisuudessa.”

## Lähteet
Lee Hazlewood

**Barton Lee Hazlewood** (9. heinäkuuta 1929 Mannford, Oklahoma, Yhdysvallat – 4. elokuuta 2007 Henderson, Nevada, Yhdysvallat) oli yhdysvaltalainen countrymusiikin laulaja-lauluntekijä ja tuottaja. Hänen käsialaansa ovat muun muassa kappaleet "Sugar Town" ja "These Boots Are Made for Walkin'" Nancy Sinatralle ja "Houston" Dean Martinille. 

1970-luvulla Hazlewood asui ajoittain Ruotsissa, jossa hän teki levyjä ja televisio-ohjelmia. Hazlewood vieraili vuonna 1975 laulajana myös suomalaisessa tv-viihdesarjassa ''Merirosvoradio''.

Vuonna 1993 Lee Hazlewood levytti englanninkielisen albumin yhdessä suomalaisen Anna Hanskin kanssa. 

Hazlewoodin viimeisin oma albumi *Cake or Death* julkaistiin 27. marraskuuta 2006. Muusikko vieraili samana vuonna Bela B:n albumilla *Bingo*.

Hazlewoodilla todettiin vuonna 2006 pitkälle edennyt munuaissyöpä, johon hän kuoli 78-vuotiaana kotonaan Nevadan Hendersonissa elokuussa 2007.

## Diskografia

*1963 – *Trouble Is a Lonesome Town*
*1964 – *N.S.V.I.P.*
*1965 – *Friday's Child*
*1966 – *The Very Special World Of Lee Hazlewood*
*1967 – *Lee Hazlewoodism Its Cause and Cure*
*1968 – *Nancy and Lee* – yhteistyössä  Nancy Sinatran kanssa.
*1968 – *Something Special*
*1968 – *Love and Other Crimes*
*1969 – *The Cowboy and the Lady* – yhteistyössä Ann Margretin kanssa.
*1969 – *Forty*
*1970 – *Cowboy in Sweden* – äänitetty Ruotsissa televisio-ohjelmaa varten, video clip features a Saab Sonett III 
*1971 – *[[Requiem for an Almost Lady]]*
*1972 – *Nancy and Lee Again* – yhteistyössä Nancy Sinatran kanssa.
*1972 – *13*
*1973 – *I'll Be Your Baby Tonight*
*1973 – *Poet, Fool Or Bum*
*1974 – *The Stockholm Kid Live At Berns*
*1975 – *A House Safe For Tigers*
*1976 – *20th Century Lee*
*1977 – *Movin' On*
*1977 – *Back On The Street Again*
*1993 – *Gypsies & Indians* – yhteistyössä Anna Hanskin kanssa
*1999 – *Farmisht, Flatulence, Origami, ARF!!! & Me...*
*2002 – *For Every Solution There's a Problem*
*2002 – *For Every Question There's an Answer* – haastattelu-cd
*2002 – *Bootleg Dreams & Counterfeit Demos*
*2003 – *Lycanthrope Tour/Europe 2002*
*2004 – *Nancy & Lee 3* – yhteistyössä Nancy Sinatran kanssa.
*2006 – *Lee Hazlewood & das erste Lied des Tages* ("Lee Hazlewood & the first song of the day") Bela B:n kanssa
*2006 – *[[Cake or Death]]*

## Aiheesta muualla
* Lee Hazlewoodin muistokirjoitus Helsingin Sanomissa
*
Heinrich Matthias von Thurn

**Heinrich Matthias Thurn-Valsassina** (Enrico Matteo Conte della Torre di Valsassina) (24. helmikuuta 1567 – 28. tammikuuta 1640 Pärnu), Thurnin ja Valsassinan kreivi, Karlstejnin linnakreivi sekä Velishin ja Pärnun herra, oli böömiläinen aatelinen ja sotilas, joka päätyi ruotsalaisten palvelukseen Baltiaan. 

Hänen vanhempansa olivat kreivi Frans Thurn-Valsassina ja tämän toinen vaimo kreivitär Barbara Schlick-Passaun.

Katolisten ja protestanttien välien kiristyessä Böömissä Thurn oli kiihkeästi protestanttien puolella. Hän johti Prahassa joukkoa, joka aloitti kolmikymmenvuotisen sodan heittämällä keisari Matiaksen kaksi ministeriä (Slavata ja Martinic) ikkunasta. Hän johti tapahtumasta alkanutta Böömin kapinaa (1618–1625), joka oli sodan ensimmäinen vaihe. Vuonna 1620 hän osallistui rykmentinkomentajana Valkeavuoren taisteluun Ferdinand II:ta vastaan. 

Thurn oli Ruotsin kuningas Kustaa II Aadolfin  palveluksessa vuodesta 1629, muun muassa Inkerinmaan kuvernöörinä. Hän otti ruotsalaisten puolella osaa muun muassa Lützenin ja Nördlingenin taisteluihin. Albrecht von Wallenstein pakotti hänet antautumaan johtamansa 8&nbsp;000 miehen vahvuisen ruotsalaisen armeijan kanssa Sleesiassa 10. lokakuuta 1633, mutta Thurn vapautettiin pian. Sotilasuransa jälkeen hän asettui Pärnuun, silloiselle Ruotsin Liivinmaalle, jonka kreiveiksi Kustaa Aadolf hänen perheensä läänitti. Hänet on haudattu Tallinnan tuomiokirkkoon.

Hänen pääperillisensä oli hänen jo kuolleen poikansa kreivi Frans Bernhard Thurn-Valsassinan poika Henrik Thurn-Valsassina, josta tuli Pärnun kreivi ja Tallinnan linnoituksen komentaja.

## Lähteet
*

### Viitteet
Kaljaasi

**Kaljaasi** on purjealuksesta takiloinnin perusteella käytetty nimitys, joka on alun perin tarkoittanut kaleeria. Perämeren rannikolla kaljaasityyppisistä aluksista on käytetty nimitystä *jähti*.

Suomessa kaljaasi tarkoitti pohjoiseurooppalaista alustyyppiä, joka oli Suomen merialueilla yleinen näky. Itämeren liikenteessä käytettiin 1700-luvulla kaljaaseja, joiden kantokyky oli 30–40 lästiä. 

Kaljaasitakila muodostuu kahdesta tai kolmesta mastosta, joissa jokaisessa on kahveli- ja latvapurjeet, sekä näiden lisäksi vielä kokkapurjeita kahdesta kolmeen kappaletta. Runkoratkaisuiltaan kaljaasit oli suunniteltu rahdin kuljettamiseen, ja ruumatila oli lähes koko rungon pituinen. Ruorihytti ja messi sijaitsivat yleensä perässä ja varasto- ja miehistötilat keulassa.

## Suomalaisia kaljaaseja
*Jakobstads Wapen
*Jähti
*Kaljaasi Ansio
*Kaljaasi Astrid
*Kaljaasi Helena
*Kaljaasi Ihana
*Kaljaasi Inga
*Kaljaasi Inga-Lill
*Kaljaasi Ingeborg 
*Kaljaasi Kathrina
*Kaljaasi Olga
*Kaljaasi Svanhild
*Kaljaasi Valborg
*Kaljaasi Vivan Kotka

## Aiheesta muualla
* Meriarkeologiaseura: Laivatyyppien nimitysperusteita
Agatharkhos Ateenalainen

**Agatharkhos Ateenalainen** (, ; toimi 400-luvulla eaa.) oli antiikin kreikkalainen taidemaalari, joka oli kotoisin Ateenasta. Jotkut tutkijat ovat tulkinneet Vitruviuksen hänestä tekemän maininnan siten, että hän olisi ollut ensimmäinen taidemaalari, joka käytti maalauksissaan perspektiiviä.

Vitruviuksen mukaan Agatharkhos olisi kehittänyt näyttämömaalauksen, ja tehnyt maalaukset (*scenam fecit*) johonkin Aiskhyloksen kirjoittamaan tragediaan. Aristoteles sanoo kuitenkin *[[Runousoppi|Runousopissaan]]*, että vasta Sofokles olisi tuonut näyttämömaalaukset teatteriin. Siksi joskus Vitruviuksen on ehdotettu tarkoittaneen vain sitä, että Agatharkhos olisi tehnyt näyttämön. Asiayhteydestä on kuitenkin selvää, että Vitruvius tarkoittaa perspektiivimaalausta. Vitruvius sanoo nimittäin, että eräät Demokritos ja Anaksagoras, jotka olivat kirjoittaneet näyttämömaalauksesta, hyödynsivät Agatharkhoksen aiheesta kirjoittamaa tutkielmaa, ja kuvasivat, kuinka perkspektiivi toteutetaan.

On arveltu, että näyttämömaalaukset olisi kehitetty vasta Aiskhyloksen uran lopulla, ja että niitä olisi käytetty enemmän vasta Sofokleen aikana. Tämä voisi selittää sen, mitä Aristoteles sanoo.

Ateenalaista Agatharkhosta ei tule sekoittaa toiseen taidemaalariin, Agatharkhos Samoslaiseen.

## Lähteet
Vera Leigh

**Vera Leigh** (s. **Vera Glass**, 17. maaliskuuta 1903 – 6. heinäkuuta 1944) oli brittiläinen toisen maailmansodan vakoilija, joka pyrki toimillaan avustamaan Ranskan vastarintaliikettä. Saksalaiset pidättivät hänet ja teloittivat Natzweiler-Struthofissa.

Leigh oli biologisten vanhempiensa hylkäämä adoptiolapsi.

## Lähteet

## Aiheesta muualla
* 
*
Anni Tuimala

**Anni Marita Tuimala** (s. 27. huhtikuuta 1982 Karstula) on entinen suomalainen kestävyys- ja estejuoksija, joka edusti seuratasolla Äänekosken Urheilijoita.

Tuimala voitti 2002 Kalevan kisoissa pronssia 5&nbsp;000 metrin juoksussa ajalla 16.28,67 ja hopeaa 3&nbsp;000 metrin estejuoksussa ajalla 10.32,95. Hän osallistui samana vuonna maastojuoksun EM-kisoihin, joissa sijoittui 6 kilometrin matkalla kolmanneksikymmenenneksiseitsemänneksi. Seuraavana vuonna Tuimala oli sisäratojen SM-kisoissa 1&nbsp;500 metrin juoksussa toinen ajalla 4.22,94 ja 3&nbsp;000 metrin juoksussa kolmas ajalla 9.35,98. Vuonna 2004 hän juoksi 3&nbsp;000 metrillä sisäratojen SM-kisoissa toiseksi ajalla 9.27,47 ja voitti myöhemmin samana vuonna Kalevan kisoissa 5&nbsp;000 metrillä pronssia.

Tuimala sijoittui 2005 sisäratojen SM-kisoissa toiseksi sekä 1&nbsp;500 että 3&nbsp;000 metrillä. Kalevan kisoissa hän voitti kultaa 3&nbsp;000 metrin esteissä ajalla 10.17,56. Hän osallistui samana vuonna Helsingin MM-kisoihin, mutta keskeytti alkuerissä. Tuimalan 3&nbsp;000 metrin esteiden ennätys on Suomen kaikkien aikojen tilastossa yhdeksäntenä.

Anni Tuimalan kaksoissisko Ulla Tuimala on myös entinen kestävyysjuoksija. Molemmat sisaruksista lopettivat uransa samoihin aikoihin.

## Henkilökohtaiset ennätykset
:Lähde: Tilastopaja
* 100 metrin juoksu: 13,23 (1997)
* 200 metrin juoksu: 27,33 (1997)
* 300 metrin juoksu: 41,29 (1997)
* 400 metrin juoksu: 58,40 (1997)
* 800 metrin juoksu: 2.09,45 (2004)
* 1 000 metrin juoksu: 3.01,5 (1997)
* 1 500 metrin juoksu: 4.22,46 (2004)
* 2&nbsp;000 metrin juoksu: 6.14,36 (2000)
* 3 000 metrin juoksu: 9.14,13 (2001)
* 5 000 metrin juoksu: 16.28,67 (2002)
* 10 kilometrin maantiejuoksu: 36.58 (2000)
* 2&nbsp;000 metrin estejuoksu: 6.36,84 (2001)
* 3&nbsp;000 metrin estejuoksu: 10.07,41 (2001)
* 300 metrin aitajuoksu: 49,05 (1998)
* Seiväshyppy: 272 (1996)

## Lähteet
Risto Pyykkö

**Risto Johannes Pyykkö** on rovaniemeläinen ''Lapin Kansa'' -lehden urheilutoimittaja, joka on kirjoittanut Petteri Holman kanssa teoksen *[[Kairanviemä]]* kirjailija A. E. Järvisen elämästä (Otava, 2006). Kordelinin säätiö myönsi kirjan kirjoittamiseen 3&nbsp;000 euron apurahan. Pyykkö on luennoinut Holman kanssa A. E. Järvisen elämästä muun muassa Lapin yliopistossa keväällä 2006. Pyykkö on naimisissa entisen kansanedustajan Tatja Karvosen kanssa. Pyykön lempinimi on Polle.

Suomen Lentopalloliitto valitsi Pyykön kauden 2002–2003 lentopallotoimittajaksi.

## Teoksia
* Petteri Holma & Risto Pyykkö: Kairanviemä. Kirjailija A. E. Järvisen elämä., Otava 2006

## Lähteet
Kairanviemä

**Kairanviemä** on Petteri Holman ja Risto Pyykön kirjoittama kirjailija A. E. Järvisen elämäkerta. Teos on julkaistu vuonna 2006, ja sen on kustantanut Otava. Teoksen laajuus on 333 tekstisivua ja 24 kuvasivua. Teos sisältää kolmesivuisen bibliografian. Tekijät ovat Rovaniemellä asuvia toimittajia.

Elämäkerta perustuu kirjalliseen lähdeaineistoon, haastatteluihin ja kirjeenvaihtoon. Tekijät ovat käyttäneet eläytyvää tyylilajia, kertoen Koskimiehen mukaan Järvisen tarinaa ”kirjailijan omalla äänellä”. Kirjan rakenne jakaa kohdehenkilön elämän kymmeneen jaksoon.

Professori Jukka Kemppisen mukaan sensaatiomaista tietoa kirjassa on Järvisen rooli pohjoisen avohakkuisiin ja metsäteollisuuden muuttumiseen. Kemppisen mielestä ”kirja on todella ansiokas – vaikea, alusta loppuun tutkittu ja kirjoitettu elämäkerta aiheesta, joka on hyvin keskeisesti ja ongelmallisesti suomalainen ja lisäksi luultavasti omiaan löytämään yleisön.”

## Aiheesta muualla
*
* Koskimies, Pertti: Latuja ristissä (kirjan arvostelu Kiiltomato.net-sivustolla) 
* Ranta-Ojala, Veli: Lapin kuvaajan elämäkerta Petteri Holma, Risto Pyykkö: Kairanviemä  (kirjan arvostelu Keskipohjanmaa-lehden verkkosivuilla)
* Kirjan arvostelu professori Jukka Kemppisen blogissa
Inakari

**Inakari** voi tarkoittaa seuraavia maantieteellisiä kohteita:

* Inakari, saari Kemin edustalla Perämerellä
* Inakari, Pihlajakariin kiinni kasvanut saari Simon edustalla Perämerellä
* Inakari, saari Suomen ja Ruotsin rajalla Tornion edustalla Perämerellä
* Inakarit, luotoryhmä Merikarvian edustalla Selkämerellä
Inakari (Kemi)

**Inakari** on saari Kemin edustalla Perämerellä. Se sijaitsee noin kilometrin päässä Kemin satamasta Ajoksen niemen eteläpuolella. Saarella on kesäasuntoja, mutta ei vakituista asutusta. Kemin satamaan johtava laivaväylä kulkee saaren länsipuolitse. Saarella on merimerkkinä puinen sauvamerkki. Puusto on pääasiassa lehtimetsää.

Salakuljettajat ovat aikoinaan käyttäneet tätä helposti tavoitettavaa saarta pirtun kätköpaikkana.

## Lähteet
Ezra Laderman

**Ezra Laderman** (29. kesäkuuta 1924 – 28. helmikuuta 2015) oli yhdysvaltalainen säveltäjä. Hän syntyi Brooklynissa, New Yorkissa puolalaisille vanhemmille.

Laderman opiskeli sävellystä Stefan Wolpen, Miriam Gideonin ja Otto Lueningin johdolla. Hänet otettiin *The American Academy of Arts and Lettersin* jäseneksi vuonna 1991 ja sen puheenjohtajaksi vuonna 2006.

Ladermanin tuotanto on tyyliltään monipuolinen. Siihen kuuluu mm. 11 jousikvartettoa, konserttoja, elokuvamusiikkia, soitinmusiikkia sekä Marilyn Monroen elämään pohjautuva ooppera.

## Lähteet
Kurt Furgler

**Kurt Furgler** (24. kesäkuuta 1924 Sankt Gallen – 23. heinäkuuta 2008 Sankt Gallen) oli sveitsiläinen poliitikko. Hän oli Sveitsin liittoneuvoston jäsen vuosina 1972–1986. Häntä pidetään yhtenä sodanjälkeisen Sveitsin merkittävimmistä poliitikoista.

Furgler oli liittoneuvoston puheenjohtaja eli liittopresidentti vuosina 1977, 1981 ja 1985 sekä varapresidentti vuosina 1976, 1980 ja 1984.

Furgler oli koulutukseltaan juristi, ja liittoneuvostossa vuonna 1971 hänestä tuli oikeusministeri. Hän laittoi vireille useita edistyksellisiä lakeja, jotka koskivat naisten tasa-arvoa, lasten asemaa ja adoptiota. Hän aloitti 1970-luvun puolivälissä koko liittovaltioon perustuslain uudistuksen valmisteuln, mutta se ei edennyt.

## Lähteet
Meganeura

***Meganeura monyi*** oli nykyisiä sudenkorentoja muistuttava, suurikokoinen hyönteinen. Sen siipiväli saattoi olla 70 senttimetriä ja ruumiin pituus 40 senttimetriä. *Meganeura monyi* eli myöhäisellä kivihiilikaudella noin 300 miljoonaa vuotta sitten.

*Meganeuran* suuren koon mahdollisti ilman korkea happipitoisuus: happea oli tuohon aikaan ilmasta miltei 40 prosenttia, mikä on melkein kaksi kertaa niin paljon kuin nykyisin. Samaan aikaan eli myös muita suurikokoisia hyönteisiä kuten rososiipiäisiä (*Dictyoptera*) ja *[[Palaeodictyoptera|palaeodictyopterat]]*.

*Meganeuran* elintapojen oletetaan olleen pitkälti samankaltaiset kuin nykyisten sudenkorentojen. Se pyydysti sen ajan suurikokoisimpia hyönteisiä ilmasta, tarttuen niihin jaloillaan. Se oli suurin saalistaja paleotsoottisella maailmankaudella kivihiilikaudelta permikaudelle, jolloin ensimmäiset matelijat ilmestyivät.

## Taiteilijoiden näkemyksiä Meganeurasta

Tiedosto:Meganeuramodell.jpg|Malli Meganeurasta Dinoparkissa Münchenissä.
Tiedosto:Replika einer Meganeura.jpg|Meganeuran ennallistus, Mensch und Natur-Museum, München.
Tiedosto:Giantdragonfly.jpg|Meganeura oli jättiläismäinen sudenkorento kivihiilikaudella.


## Lähteet

## Aiheesta muualla
*
Grant Imahara

**Grant Masaru Imahara** (23. lokakuuta 1970 Los Angeles, Kalifornia – 13. heinäkuuta 2020) oli yhdysvaltalainen insinööri, erikoistehostemies ja televisiojuontaja. Hän oli yksi *[[Myytinmurtajat]]*-ohjelman jäsenistä.

Imahara tuli mukaan *Myytinmurtajat*-ohjelmaan Hollywood-erikoisjaksossa rakennusryhmään Kari Byronin ja Tory Bellecin lisäksi. Hänen ensimmäinen myyttinsä oli luotien kimpoamisen kipinän aikaansaaminen Hollywoodissa. Hän huolehti yleensä testien elektronisista ja robotiikkaan liittyvistä yksityiskohdista. *Myytinmurtajien* jälkeen Imahara esiintyi Netflixin vuonna 2016 julkaisemassa *White Rabbit Project* -sarjassa.

Hän kuoli 13. heinäkuuta 2020 aivovaltimon pullistumaan.

## Ura erikoistehosteteknikkona

Grant Imahara on tehnyt tehosteita muun muassa seuraaviin elokuviin:

**[[Star Wars]] I–III*
**[[Jurassic Park]]*
**[[The Matrix]]*
**[[Terminator 3: Koneiden kapina]]*
**[[Van Helsing]]*

## Lähteet

## Aiheesta muualla
Heilbronnin liitto

**Heilbronnin liitto** toimi Kolmikymmenvuotisessa sodassa Katolisen liigan vastapuolena. Siihen kuuluivat Ruotsi, Ranska sekä Läntisen Saksan protestanttiset ruhtinaat. Liitto solmittiin Heilbronnin kaupungissa Saksassa 23. huhtikuuta 1633. 

Ruotsin Kustaa II Aadolfin kaaduttua Lützenin taistelussa ja Kurpfalzin Fredrik IV:n kuoltua monet Saksan ruhtinaista halusivat epätoivoisesti rauhaa. Albrecht von Wallensteinin sotilaallisista ja Axel Oxenstiernan diplomaattisista ponnisteluista huolimatta rauhaa ei saatu aikaiseksi. Niinpä Oxesnstierna järjesti kokouksen Heilbronnissa, jossa syntyi liitto suojelemaan Saksan protestanttisia ruhtinaskuntia. Suojelijan roolissa olivat protestanttinen Ruotsi ja katolinen Ranska.  Ruotsalaisilla oli vastuu sotajoukkojen komentamisesta, Ranska ja Saksan ruhtinaskunnat rahoittivat joukkoja.

Liitto sai ensimmäisen voittonsa jo vuoden 1633 puolella, kun se onnistui tunkeutumaan Baijeriin ja valloittamaan Regensburgin.

Liitto purkautui Nördlingenin taistelun jälkeen.

## Lähteet
Evankelinen unioni

**Evankelinen unioni** eli **Protestanttinen unioni** oli kolmikymmenvuotisen sodan aikoihin toiminut Saksan protestanttien puolustusliitto.

Unioni sai alkunsa Donauwörthin kaupungissa syntyneen mellakan jälkeen vuonna 1608. Dönesworthin luterilainen enemmistö kielsi katolisilta omistusoikeuden vuonna 1606. Syntyi mellakka, jonka päätyttyä Saksan kalvinistiset ruhtinaat ja protestanttiset kaupungit tunsivat itsensä uhatuiksi, kokoontuivat Auhauseniin ja perustivat Evankelisen unionin Kurpfalzin eli Pfalzin vaaliruhtinaan Fredrik IV:n (1583–1610) johdolla. Vastalauseeksi katoliset perustivat Katolisen liigan vuonna 1609 Baijerin johdolla.

Mukana unionissa olivat Kurpfalz, Anhalt, Neuburg, Württemberg, Baden, Ansbach, Bayreuth, Kassel, Brandenburg, Ulm, Strasbourg ja Nürnberg. Liitto oli alusta asti heikko, koska voimakkaimmat protestanttiset ruhtinaskunnat kuten Saksi jättäytyivät sen ulkopuolelle. Ongelmia aiheutti myös luterilaisten ja kalvinistien keskenäiset kiistat.

Kun Pfalzin seuraava ruhtinas Fredrik V suostui Böömin kuninkaaksi 1619, muut evankelisen unionin jäsenet kirjoittivat Ulmin sopimuksen ja kieltäytyivät tukemasta häntä. Lyötyään Böömin kapinalliset keisari Ferdinand II puuttui asiaan vuonna 1621 ja antoi Pfalzin ja vaaliruhtinaan tittelin Baijerin herttua Maksimilianille. Evankelinen unioni kokoontui Heilbronnissa ja protestoi. Keisari ei kuunnellut protestia vaan sen sijaan määräsi unionin riisumaan armeijansa aseista. Mainzin sopimuksella vuonna 1621 unioni muodollisesti lakkasi olemasta.

## Lähteet

## Aiheesta muualla
Neil Goldschmidt

**Neil Edward Goldschmidt** (16. kesäkuuta 1940 Eugene, Oregon, Yhdysvallat – 12. kesäkuuta 2024 Portland, Oregon, Yhdysvallat) oli yhdysvaltalainen demokraattisen puolueen poliitikko, liikemies ja lakimies.

Goldschmidt syntyi Eugenen kaupungissa Oregonin osavaltiossa. Hän opiskeli Oregonin yliopistossa ja Kalifornian yliopistossa Berkeleyssä. Goldschmidt on toiminut Portlandin pormestarina vuosina 1973–1979, Oregonin kuvernöörinä 1987–1991 sekä Yhdysvaltain liikenneministerinä 1979–1981. 

Goldschmidt oli pitkään Oregonin merkittävimpiä poliittisia vaikuttajia. Vuonna 2004 hän kuitenkin joutui keskelle skandaalia tunnustettuaan olleensa Portlandin pormestarina toimiessaan 1970-luvun puolivälissä seksisuhteessa 14-vuotiaan teinitytön kanssa. Rikoksen ehdittyä vanhentua tapaus ei johtanut juridisiin toimenpiteisiin, mutta Goldschmidt joutui eroamaan luottamustoimistaan.

## Lähteet
Vjatšeslav Artjomov

**Vjatšeslav Petrovitš Artjomov** (, s. 29. kesäkuuta 1940) on venäläinen säveltäjä. Hän aloitti fysiikanopiskelijana Moskovan yliopistossa. Hän päätti kuitenkin siirtyä musiikkialalle ja aloitti sävellysopintonsa Nikolai Sidelnikovin johdolla. Hän valmistui Moskovan konservatoriosta vuonna 1968. Artjomovin varhaiset teokset ovat uusklassistisia, mutta myöhemmin hän on käyttänyt myös muita nykytaidemusiikin tyylilajeja. Hän on säveltänyt muun muassa requiemin ja useita orkestraalisia teoksia.
John Mahoney

**Charles John Mahoney** (20. kesäkuuta 1940 Blackpool, Lancashire, Englanti – 4. helmikuuta 2018 Chicago, Illinois) oli englantilaissyntyinen, Yhdysvaltoihin muuttanut näyttelijä. Hänet muistetaan pääasiassa eläkeläisen poliisin Martin Cranen roolista tilannekomediasarjassa *[[Frasier]]*. 

Mahoney voitti urallaan Clarence Derwent -palkinnon ja Tony-palkinnon. Elokuvadebyyttinsä hän teki vuonna 1980. Hän näytteli sivurooleja muun muassa elokuvissa *[[Epäilty (vuoden 1987 elokuva)|Epäilty]]* (1987), *[[Kuuhullut]]* (1987), *[[Frantic (elokuva)|Frantic]]* (1988), *[[Lahjotut]]* (1988), *[[Petetty]]* (1988), *[[Loistokaveri]]* (1990), *[[Sankari vai vakooja]]* (1990), *[[Barton Fink]]* (1991), *[[Tulilinjalla]]* (1993), *[[Jokikyttä]]* (1993), *[[Reality Bites]]* (1994), *[[Coenin veljesten Valtapeli]]* (1994), *[[Amerikan presidentti]]* (1995), *[[Alaston pelko]]* (1996), *[[Se ainoa oikea]]* (1996), *[[Dan in Real Life]]* (2007) ja *[[Flipped]]* (2010), ja hän oli pääroolissa elokuvassa *[[Ystävyyden kirot]]* (2000). Hän esiintyi myös äänirooleissa animaatioelokuvissa *[[Antz – Muurahaizet]]* (1998), *[[Rautajätti]]* (1999) ja *[[Atlantis – kadonnut kaupunki]]* (2001).

Mahoney esiintyi *Frasierissa* koko sarjan esittämisen ajan vuosina 1993–2004. Kyseisellä roolilla hän sai useita Golden Globe- ja Emmy-ehdokkuuksia. *Frasierin* päätyttyä hän vieraili muun muassa *[[Simpsonit|Simpsoneissa]]* vuonna 2007, jossa hän esitti tohtori Robert Terwilliger Senioria, joka oli sarjassa Sideshow Bobin isä. Hän myös vieraili kerran sarjassa *[[Kolmas kivi auringosta]]*. Kyseisessä jaksossa Dickin osaksi tulee lausua jotain myönteistä Mahoneyn esittämän, kaikkien inhoaman professorin tohtori Leonard Hanlinin hautajaisissa. Mahoney esiintyi myös sarjassa *[[Terapiassa]]*. Hänen viimeinen tv-roolinsa oli brittiläisen poliisisarjan *[[Foylen sota]]* yhdessä jaksossa vuonna 2015.

## Lähteet

 
## Aiheesta muualla
* 
* John Mahoneyn muistokirjoitus Helsingin Sanomissa
Clio

**Clio** voi tarkoittaa seruaavia asioita:
*Renault Clio, henkilöautomalli
*Kleio (lat. *Clio*), runotar kreikkalaisessa mytologiassa 
*''HMS Clio'', kolmen Britannian kuninkaallisen laivaston aluksen nimi 
**[[RN Clio]]*, Italian kuninkaallisen laivaston 1938–1964 käytössä ollut torpedovene
*Clio (M714), Ranskan laivaston 1972-1998 käytössä ollut miinantorjunta-alus
*Soraya Saga (myös Clio Saga, oik. Kaori Tanaka), japanilainen kuvittaja.
Kristin Herrera

**Kristin Lisa Herrera** (s. 21. helmikuuta 1989) on yhdysvaltalainen näyttelijä. Hänet tunnetaan mm. show'sta *[[Zoey 101]]* sekä Glorian roolista draamassa *[[Freedom Writers]]* (2007). 

Herrera syntyi Los Angelesissa, Kaliforniassa. Hänellä on meksikolaisia ja puertoricolaisia sukujuuria sekä kaksi vanhempaa veljeä, Ryan ja Justin. 

Herrera on esiintynyt mainoksissa jo 6-vuotiaasta. Hän on näyttelemisen ohella harjoittanut koripalloa ja monenlaista tanssia. Hän kävi Hillcrest Christian Schoolin Kalifornian Granada Hillsissä. 

## Aiheesta muualla
* Viralliset sivut  
*
Farid Šauqi

**Farid Šauqi Muhammad Abduh Badawi** (, 3. heinäkuuta 1920 Kairo, Egypti – 27. heinäkuuta 1998) oli egyptiläinen näyttelijä, käsikirjoittaja ja elokuvatuottaja. Hän näytteli elämänsä aikana 361 elokuvassa, 12 näytelmässä ja 12 televisiosarjassa, kirjoitti 22 elokuvakäsikirjoitusta sekä tuotti 26 elokuvaa.

## Aiheesta muualla
* 
* Farid Shawki – John Wayne of Egyptian Cinema
Kaliforniansalamanterit

**Kaliforniansalamanterit** (*Taricha*) on Pohjois-Amerikan länsirannikolla Kaliforniassa elävä sammakkoeläimiin kuuluva suku.

## Ulkonäkö
Kaliforniansalamanterit voivat saavuttaa jopa 20 sentin pituuden.

*Taricha*-suvun lajit ovat keskenään samannäköisiä ulkonäöltään. Etenkin länsirannikonsalamanteri ja kaliforniansalamanteri muistuttavat ulkoisesti hyvin paljon toisiaan. Nämä kaksi lajia erottaa parhaiten silmien perusteella. Länsirannikonsalamanterin silmäluomi on yhtä tumma kuin salamanterin muukin pää, kun taas kaliforniansalamanterin silmän ympärys on vaalean kellertävä.

Punavatsakaliforniansalamanterin selkäpuoli on punertavanruskea kuten muillakin *Taricha*-suvun lajeilla. Sen vatsapuoli on kuitenkin punainen toisin kuin länsirannikonsalamanterilla ja kaliforniansalamanterilla, joilla vatsan väritys on oranssi. Punavatsakaliforniansalamanterin erottaa muista *Taricha*-lajeista myös ruskeista silmistä.

## Myrkyllisyys
*Taricha*-suvun lajien iholla on maailman myrkyllisimpiin aineisiin lukeutuvaa tetrodotoksiini-hermomyrkkyä. Salamanterin iholla myrkkyä on kuitenkin vain pieni määrä eikä se vaikuta terveen ihon läpi. Limakalvoille tai haavaan joutuessaan myrkky aiheuttaa ärsytystä.

## Lähteet

## Aiheesta muualla
* Sammakkolampi
* ITIS: ''Taricha'' 
* Caudata Culture
Transfer

**Transfer** on David Cronenbergin käsikirjoittama, ohjaama, elokuvaama ja leikkaama lyhytelokuva vuodelta 1966. Se on surrealistinen kuvaus psykiatrista ja tämän entisestä potilaasta.
José Ernesto Sosa

**José Ernesto Sosa** (s. 19. kesäkuuta 1985 Carcarañá, Argentiina) on argentiinalainen jalkapalloilija, joka edustaa Serie A:n AC Milania. 179 senttimetriä pitkän Sosan pelipaikka on keskikentällä.

Sosa aloitti ammattilaisuransa kasvattajaseurassaan Estudiantesissa vuonna 2002. Vuonna 2006 hän voitti seurassa Argentiinan mestaruuden. Kaudeksi 2007–2008 hän siirtyi Saksan Bundesliigan FC Bayern Müncheniin, jossa voitti sekä mestaruuden että Saksan cupin heti ensimmäisellä kaudellaan.

Argentiinan maajoukkueessa Sosa teki ensiesiintymisensä vuonna 2005. Hän on pelannut 19 A-maaottelua ja tehnyt niissä yhden maalin (tilanne 20. joulukuuta 2014).

## Lähteet
From the Drain

**From the Drain** on David Cronenbergin opiskeluaikanaan ohjaama, mustavalkoinen lyhytelokuva vuodelta 1967. Se on kuvaus kahdesta miehestä mielisairaalan kylpyammeessa.

## Lähteet
Elmore Leonard

**Elmore John Leonard Jr.** (11. lokakuuta 1925 New Orleans, Louisiana – 20. elokuuta 2013 Detroit) oli yhdysvaltalainen romaanikirjailija ja käsikirjoittaja.

Elmore Leonard syntyi New Orleansissa, mutta muutti perheineen vuonna 1934 Detroitiin, jonne monet hänen kirjoistaan sijoittuvat. Leonard valmistui lukiosta (University of Detroit Jesuit High School) vuonna 1943. Koulun jälkeen hän liittyi merivoimiin ja palveli kolme vuotta eteläisellä Tyynellämerellä laivaston rakennusjoukoissa. Armeijapalveluksen jälkeen vuonna 1946 Leonard aloitti opinnot yliopistossa (University of Detroit). Opiskeluaikoinaan hän alkoi kirjoittaa vakavissaan ja lähetellä novellejaan kilpailuihin ja lehtiin. Leonard valmistui yliopistosta vuonna 1950 suoritettuaan tutkinnot englannin kielestä ja filosofiasta. Jonkin aikaa valmistumisensa jälkeen hän aloitti työt mainostoimistossa, jossa työskenteli useita vuosia jatkaen tarinoiden kirjoittamista työn ohella. Hän aloitti kirjoittamisen lännenkertomuksilla, mutta siirtyi myöhemmin rikoskirjallisuuden pariin. 

Leonard tunnetaan letkeän humoristisista, mutta silti realistisista rikosjutuistaan, joissa on vahva dialogi. Monista hänen romaaneistaan on tehty elokuvasovituksia, eräinä tunnettuina esimerkkeinä *[[Get Shorty – hyvä pätkä]]*, *[[Mieletön juttu]]* ja *[[Jackie Brown]]*. Leonardin *Mieletön juttu* -romaanin ja sen elokuvasovituksen pohjalta tehtyä televisiosarjaa *[[Karen Sisco]]* on esitetty Suomessa MTV3-kanavalla.

Myös Elmore Leonardin poika Peter Leonard on kirjailija ja entinen mainosmies. Häneltä on julkaistu suomeksi rikosromaanit *Ihmismetsällä* ja *Luota minuun*.

## Suomennetut teokset

*Mr. Majestyk (Mr. Majestyk, 1974) suom. M.Sarko]. Vaasa : Vaasa oy, 1979. - (Manhattan; 154).  
*Peli toisen elämästä (52 Pick-Up, 1974) suom.: M. Hossa]. Vaasa : Vaasa oy, 1980. - (Manhattan; 159). 
*La Brava (LaBrava, 1983) suom. Tauno Peltola. Hki : Tammi, 1985 
*Glitz (Glitz, 1985) suom. Tauno Peltola ja Eeva Heikkinen. Hki : Tammi, 1987 
*Ruumiinryöstäjät (Bandits, 1987) suom. Jukka Jääskeläinen. Hki : Tammi, 1988 
*Tappolaukaus (Killshot, 1989) suom. Juhani Koskinen, Helsinki : Tammi, 1991 
*Hyvä pätkä (Get Shorty, 1990) suom. Risto Raitio. Hyvinkää : Book Studio, 1991 
*Rommipunssi (Rum Punch, 1992)  suom. Heikki Sarkkila. Hyvinkää : Book Studio, 1993 
** ilmestynyt suomeksi myös nimellä: Jackie Brown, Hyvinkää : Book Studio, 1998  
*Pronto (Pronto, 1993) suom. Heikki Sarkkila. Hyvinkää : Book Studio, 1994 
*Radikaali juttu (Freaky Deaky, 1988) suom. Risto Raitio. Hyvinkää : Book Studio, 1995 
*Kärsi kakkusi (Riding the Rap, 1995) suom. Tapani Bagge]. Hyvinkää : Book Studio, 1996 
*Mieletön juttu (Out of Sight, 1996) suom. Tapani Bagge. Hyvinkää : Book Studio, 1997 
*Pakanamaan lapset (Pagan Babies, 2000)  suom. Jukka Saarikivi. Helsinki : WSOY, 2004. 
*Tishomingon blues (Tishomingo Blues, 2002) suom. Jukka Saarikivi. Helsinki : WSOY, 2005 
*Valdez (Valdez is Coming, 1970) suom. Jorma-Veikko Sappinen. Hyvinkää : Bookkari, 2009 

## Lähteet

## Aiheesta muualla

* 
* Elmore Leonardin muistokirjoitus Helsingin Sanomissa
Honkaranta

**Honkaranta** voi tarkoittaa ainakin seuraavia maantieteellisiä kohteita:

* Honkaranta, kylä Hyrynsalmella
* Honkaranta, kylä Kiuruvedellä
* Honkaranta, kylä Oulaisissa
* Honkaranta, kylä Pihtiputaalla
* Honkaranta, kylä Posiolla

## Sukunimi
* Ensio Honkaranta (1912–1987), vakuutusjohtaja, metsäneuvos
* Reino Honkaranta (1921–1972), diplomaatti
M-ketju

**M-ketju** on itsenäisten kauppiaiden vuonna 2006 perustama lähikauppaketju, joka syntyi Suomen Sparin myyntiä SOK:lle vastustaneiden ja ketjusta eronneiden kauppiaiden yhteistyönä.

M-ketjun päivittäistavaramyynti (ml. käyttötavarat) oli noin 98 miljoonaa euroa vuonna 2015, jolloin ketjun markkinaosuuden Suomen päivittäistavarakaupasta arvioitiin olevan yhteensä 0,6&nbsp;%. M-ketjun myymälät ovat kooltaan noin 200–2&nbsp;500&nbsp;m2.

M-kauppiaat omistavat *M Itsenäiset Kauppiaat Oy* -nimisen markkinointiyhtiön. Syyskuussa 2025 M-ketjulla oli 48 myymälää Se antaa kauppialle ehdot muokata valikoimaansa asiakkaiden toiveiden mukaisesti ja neuvottelee sopimukset ketjuun kuuluville kauppiaille.

## Tavarantoimittajat ja yhteistyökumppanit
M-ketjun pääyhteistyökumppani on Wihuri Oy Aarnio Metro, ja sen peruslogistiikka toimii Tuko Logistics Oy:n kautta. M-ketjulla on omia toimittajasopimuksia noin sadan yhteistyökumppanin kanssa.

## Historia

Ensimmäiset M-ketjun myymälät avasivat ovensa vuoden 2006 alussa, jolloin ketjuun liittyi 16 myymälää. Vuoden 2007 alussa ketjuun kuului jo 50 myymälää. Kun Siwa-ketjun myymälät myytiin vuonna 2017, M-ketjuun tuli 14 uutta myymälää. Tämän jälkeen ketjuun kuului jo 80 myymälää. Marraskuussa 2022 M-ketjulla oli 57 myymälää. Vuoden 2024 kesäkuussa M-Ketjulla oli 49 myymälää. Kauppiaita on lähtenyt Keskon ruokakauppojen kylä- ja lähikauppiaiksi ja kauppoja on mennyt konkurssiin inflaation ja kipailukyvyn puutteen vuoksi.

## Katso myös
*Tarmo (kauppaketju)

## Lähteet

## Aiheesta muualla
Ilmari Pohjola

**Väinö Ilmari Pohjola** (s. 5. joulukuuta 1979 Helsinki) on suomalainen muusikko. Hän soitti pasuunaa Ultra Bra -yhtyeessä yhtyeen lopettamiseen, vuoteen 2001 saakka. Pohjolalla on oma rockyhtye Silvio, jossa hän laulaa, soittaa pasuunaa ja tekee kappaleet. Silvio on julkaissut albumin *Amass All You Can* vuonna 2005. Pohjolan sooloprojektin ”Pohjolan Ilmari” debyyttialbumi, suomenkielinen *Enkä mä rakasta ketään* julkaistiin 7. lokakuuta 2009. Lisäksi Pohjola on soittanut muun muassa yhtyeissä Gourmet, Oddarrang ja Q-Continuum.

Pohjola on soittanut myös muiden muassa Quintessencen, Kerkko Koskisen, Pekka Pohjolan, Laura Sippolan, Tuomo Prättälän, Asan ja Dashing Wavesin levyillä sekä Lasse Mårtenson -tribuuttiorkesterissa ja Anna Politkovskajan muistokappaleessa. Lisäksi hän tekee lastenmusiikkia Kalapojat-nimisessä kokoonpanossa.

Ilmari Pohjolan veli on trumpetisti Verneri Pohjola. Heidän isänsä oli basisti Pekka Pohjola. Pohjola pelaa vapaa-ajallaan jalkapalloa. Hän mainitsee yhdeksi suosikkiyhtyeekseen Radioheadin ja -elokuvakseen Fucking Åmålin.

## Lähteet

## Aiheesta muualla

* Ilmari Pohjola lauluntekijänä - Fono.fi
Scott Rummell

**Scott Rummell** (s. 8. joulukuuta 1960) on yhdysvaltalainen ääninäyttelijä, joka on toiminut useiden elokuvien trailerien sekä televisiomainoksien äänenä. Lisäksi hän on lainannut ääntään eri konsolipeleihin ja animaatiosarjoihin. Rummell kiinnostui ääninäyttelemisestä jo nuorena ja imitoi mielellään niin oikeita henkilöitä kuin piirroshahmoja. Hän aloitti ääninäyttelemisen 21-vuotiaana, jolloin Rummellin ensimmäinen äänirooli oli hermostunut sulhanen pienen hääputiikin mainoksessa. Sittemmin Rummell opiskeli ääninäyttelemistä muun muassa Daws Butlerin opissa vuosina 1985–1988 ennen kuin päätyi tekemään ääninäyttelemistä täysipäiväisesti.

## Lähteet

## Aiheesta muualla
*Scott Rummell Voice Chasersissa  
*Scott Rummell MobyGamesissa 
*Scott Rummell Toonarificissa  
*Scott Rummell TrailerVoices.comissa
Jan Schlaudraff

**Jan Schlaudraff** (s. 18. heinäkuuta 1983 Waldbröl, Nordrhein-Westfalen, Saksa) on saksalainen jalkapalloilija, joka edustaa Hannover 96:a. 180 senttimetriä pitkän Schlaudraffin pelipaikka on hyökkääjä.

Schlaudraff on ehtinyt edustaa ammattilaisuransa aikana myös pienempiä saksalaisseuroja: Borussia Mönchengladbachia (2002–2004) ja Alemannia Aachenia (2004–2007). Vielä Mönchengladbachissa pelatessaan hänen pelipaikkansa oli keskikentällä, mutta Aachenissa hänet siirrettiin hyökkääjäksi. Hän nousi myös joukkueen kapteeniksi. Alemannian noustua 1. Bundesliigaan kaudeksi 2006/2007 Schlaudraff teki läpimurron maansa korkeimmalle huipulle.

Seitsemän liigamaalia nostivat Schlaudraffin maajoukkueeseen, jossa hän debytoi lokakuussa 2006 Georgiaa vastaan pelatussa ottelussa, ja toivat hänelle tarjouksen maan suurimmasta seurasta, Bayern Münchenistä. Schlaudraff teki sopimuksen Bayernin kanssa jo talvitauolla, mutta sopimus astuu voimaan vasta 1. heinäkuuta 2007. Bayern maksoi Alemannialle siirtokorvauksena 1,2 miljoonaa euroa.

Bayern Münchenissä Schlaudraff ei saanut kunnolla peliaikaa. Huhtikuussa 2008 hän teki sopimuksen siirtymisestä kesällä neljäksi vuodeksi Hannoverin joukkueeseen.

## Lähteet
Carl Hiaasen

**Carl Hiaasen** (s. 12. maaliskuuta 1953) on yhdysvaltalainen kirjailija ja journalisti. Hiaasen on tunnettu yhteiskunnallisesti kantaa ottavista ja satiirisista "ekologisista trillereistä", jotka sijoittuvat hänen kotikonnuilleen Floridaan. Monissa kirjoissa esiintyy Evergladesin suoalue ja osassa kirjoista esiintyy myös samoja henkilöitä. Hän on myös kirjoittanut nuorille suunnattuja kirjoja, joiden aihealueet ovat aikuisille suunnattuja teoksia kevyempiä, mutta silti selvästi kantaa ottavia. Useita Hiaasenin kirjoja on suomennettu.

## Tuotanto

* Tourist Season (1986) (suomennettu *Vihreä kuolema* 1995)
* Double Whammy (1987)
* Skin Tight (1989) (suomennettu *Pintaviiltoja* 1997)
* Native Tongue (1991) (suomennettu *Myyräntyötä* 1997)
* Strip Tease (1993) (filmattu 1996 "*Striptease*", ohjaus Andrew Bergman, pääosissa Demi Moore and Burt Reynolds)
* Stormy Weather (1995)
* Lucky You (1997)(suomennettu *Onnen koukussa* 1998)
* Naked Came the Manatee (1998) (12 kirjailijan yhteisteos)
* Sick Puppy (2000) (suomennettu *Koirankuria* 2001)
* Basket Case (2002)
* Hoot (2002) (nuortenkirja, suomennettu *Hu-huu!*) (filmattu 2006 "*Hoot*", ohjaus Wil Shriner)
* Skinny Dip (2004)
* Flush (2005) (nuortenkirja, suomennettu *Löyhkä* 2006)
* Nature Girl (2006) (Suomennettu *Takaisin luontoon* 2011)
* The Downhill Lie (2008)
* Star Island (2010)
* Bad Monkey (2013)
* Razor Girl (2016)
Antonio Tarver

**Antonio Deon Tarver** (s. 21. marraskuuta 1968), lempinimeltään "Magic Man," on ammattinyrkkeilijä Orlandosta, Floridasta, ja entinen raskaan keskisarjan maailmanmestari. Hän oli kautta aikojen ensimmäinen nyrkkeilijä, joka pystyi tyrmäämään Roy Jones Jr:n. Hän rakensi vaikuttavan ammattiuran, johon kuului pronssimitali Yhdysvaltojen edustajana  vuoden 1996 olympialaisissa Atlantassa. Hän sai amatöörinyrkkeilyn maailmanmestarin arvonimen vuonna 1995 Berliinissä, juuri kaksi kuukautta Pan-Amerikan kisojen riemuvoiton jälkeen  Mar del Platassa. 

Tarver näytteli Mason Dixon-nimistä raskaansarjan maailmanmestaria elokuvassa *[[Rocky Balboa (elokuva)|Rocky Balboa]]* -elokuvassa vuonna 2006.

## Ammattilaisura
### Varhaiset vuodet
Tarver teki ensiesiintymisensä ammattilaisena 28-vuotiaana 18. helmikuuta 1997 legendaarisessa "Blue Horizonissa"  Philadelphiassa, toisessa erässä hän tyrmäsi Joaquin Garcian.

## Aiheesta muualla
*Ammattilaisottelut boxrec.comissa
Nitro (sarjakuvahahmo)

**Nitro** on superroisto Marvel-universumissa ja Kapteeni Ihmeen vihollinen. Nitro nousi maineeseen heti kun esiintyi sillä hän oli ensimmäinen olento, joka tappoi Kapteeni Marvelin. Tämä sekä Nitron ensiesiintyminen tapahtui Captain Marvelin numerossa #34. Nitron loi Jim Starlin. Nitron toinen tunnettu teko oli Sisällissodan alussa kun hän tuhosi kokonaisen kaupungin ja tappoi Uudet Soturit sekä superroistokaverinsa joiden kanssa hän pakeni Lautalta.
Federico Peña

**Federico Fabian Peña** (s. 15. maaliskuuta 1947) on yhdysvaltalainen demokraattisen puolueen poliitikko. 

Peña on syntynyt Laredossa, Texasissa, ja valmistui Texasin yliopistosta. Muutettuaan Coloradoon hän alkoi harjoittaa lakimiehen ammattia. Hänet valittiin Coloradon edustajainhuoneeseen demokraattina vuonna 1979. 

Peña toimi Denverin pormestarina 1983–91, Bill Clintonin presidenttikaudella Yhdysvaltain liikenneministerinä 1993–96 ja energiaministerinä 1997–98.

Federico Peñalla on kolme lasta: Nelia, Cristina ja Ryan. Hän otti avioeron puolisostaan Ellen Hart Peñasta 10. syyskuuta 2001 ja solmi 2. syyskuuta 2006 uuden avioliiton Cindy Velasquezin kanssa.

## Lähteet
Ghost Rider – aaveajaja

**Ghost Rider – aaveajaja** on vuonna 2007 ensi-iltansa saanut yhdysvaltalainen supersankarielokuva, joka perustuu Marvel-kustantamon *[[Aaveajaja]]*-supersankarisarjakuviin. Elokuvan on ohjannut Mark Steven Johnson ja pääosaa esittää Nicolas Cage. Elokuva sai Yhdysvalloissa ensi-iltansa 16. helmikuuta ja Suomessa 21. helmikuuta 2007.

Elokuvassa helvetillisen kirouksen uhriksi joutunut Johnny Blaze joutuu kantamaan demonista energiaa sisällään ja moottoripyörällään taistelee rikollisia vastaan Aaveajajana. Elokuvassa Aaveajaja joutuu taistelemaan kahta vanhinta ja vaarallisinta vihollistaan, Mephistophelesia ja tämän poikaa Mustasydäntä vastaan. Elokuva keskittyykin pääasiallisesti käsittelemään Aaveajajan alkua ja Johnny Blazen aikaa helvetillisenä motoristina.

## Juoni
Elokuva alkaa, kun Carter Slade on menossa noutamaan San Venganzan sopimusta. Sopimus on niin paha, ettei Slade voi antaa sitä paholaisen käsiin, joten hän karkaa hevosensa kanssa kauas pois. Paljon myöhemmin 17-vuotias Johnny Blaze ja hänen isänsä Barton Blaze ovat Sirkuksessa vetämässä moottoripyöräshow’ta. Temppu onnistuu, mutta Barton ei tykkää että Johnny yrittää hurmata hänen tyttöystäväänsä Roxanne Simpsonia kesken show’n. Johnny ja Roxanne menevät erään ison puun alle, johon Johnny kaivertaa tekstin ”J&B Forever”. Roxanne kertoo, että hänen isänsä lähettää hänet asumaan mummonsa luokse, koska pitää Johnnya niin villinä. Johnny ehdottaa, että he karkaisivat yhdessä pois seuraavana päivänä samassa paikassa. Kun Johnny palaa illalla kotiin ja hänen isä nukkuu tuolilla, Johnny huomaa roskakorissa paperin josta hän saa tietää että hänen isällään on syöpä, joka etenee hitaasti. Johnny menee korjaamaan pyöriä jolloin vanha mies tulee kysymään että jos Johnny myy sielunsa hänelle, niin hän lupaa parantaa Johnnyn isän syövän. Johnny suostuu sopimukseen ja hänen kädestään lentää verta sopimukseen, ikään kuin allekirjoituksena. Seuraavana aamuna Barton tulee herättämään Johnnyn ja kertoo olleensa sairas, mutta on nyt terve. Johnny muistaa edellisillan tapahtuneet ja hämmentyy. Kun Barton valmistautuu näytökseen, Johnny kertoo karkaavansa Roxannen kanssa pois. Barton antaa Cracie moottoripyörän avaimet ja menee esiintymään. Juuri kun Johnny on menossa pois, hän kuulee meteliä. Kun hän menee sirkustelttaan hän löytää kuolemaisillaan olevan isänsä jonka temppu meni pieleen. Johnny kuulee Mefiston (vanhan miehen) nauravan jonka jälkeen katoaa. Kun Johnny on menossa hakemaan Roxannea hän kaatuu pyörän kanssa ja huomaa Mefiston hänen edessään. Mefisto kiroaa Johnnyn jonka takia Johnny unohtaa miltä tuntuu ystävyys, rakkaus ja perhe. Johnny ajaa vesisateessa Roxannen ohi ja jättää hänet puunjuurelle.

## Lähteet

## Aiheesta muualla
*Elokuvan viralliset sivut.
Hamit Altıntop

**Hamit Altıntop** (s. 8. joulukuuta 1982 Gelsenkirchen, Nordrhein-Westfalen, Saksa) on turkkilainen jalkapalloilija, joka on pelannut Saksassa, Turkissa ja yhden kauden Espanjassa. 183 senttimetriä pitkän Altıntopin pelipaikka on keskikenttäpelaaja.

Altıntop on pelannut ammattilaisuransa alkupuolella Wattenscheidissa (2000–2003), Schalkessa (2003–2007) ja Bayern Münchenissä. Real Madridin kanssa hän teki nelivuotisen sopimuksen toukokuussa 2011. Real Madridissa hän pelasi vain viisi ottelua ja kesällä 2012 hän siirtyi Galatasarayhin.

Altıntop pelasi Turkin maajoukkueessa 82 ottelua ja teki niissä seitsemän maalia vuosina 2004–2014. Hän kuului joukkueeseen vuoden 2008 EM-kilpailuissa.

Myös Altıntopin identtinen kaksoisveli Halil on tunnettu jalkapalloilija. Veljekset pelasivat yhdessä Wattenscheidissa ja Schalkessa.

## Lähteet

## Aiheesta muualla

* Hamit Altıntopin esittely Real Madridin sivustolla
The Neropats

**The Neropats** on suomalainen rock-yhtye, joka koostuu Popedan kitaristi Costello Hautamäestä ja basisti Jyrki Melartinista sekä Popedan entisestä rumpalista Arska Rautajoesta. Yhtye perustettiin 1990-luvun alussa, ja se keikkailee aina Popedan ollessa tauolla. Neropats on levyttänyt toistaiseksi vain yhden singlen ja albumin, joka sisältää sekä covereita että Hautamäen omia sävellyksiä.
## Historia
### Yhtyeen perustaminen (1990)
Popeda-yhtyeen jäsenet Costello Hautamäki ja Jyrki Melartin perustivat yhtyeen vuonna 1990. Pian perustamisen jälkeen Melartin jätti Popeda-yhtyeen ja kävi kunnolla uuden projektinsa kimppuun. Kaksikko kirjoitteli materiaalia ja soitteli ilman rumpalia. Lopulta Hautamäki löysi yhtyeeseen rumpaliksi Arska Rautajoen. Vuonna 1999 Rautajoki liittyi Popedaan Hautamäen suosituksista. Yhtye alkoi tehdä materiaalia kolmestaan, joka oli aika vaikeaa Costellon kiireiden takia Popedassa.
### Levytyssopimus ja materiaalin julkaisu (1992–2000)
Vuonna 1992 saatiin levytysmateriaali valmiiksi ja sitä esitettiin Poko Rekordsille, jonka kanssa solmittiin levytyssopimus ja studiolle lähdettiin vuonna 1995. Albumia ''Chainsaw Buzzin''' nauhoitettiin ja viimeisteltiin viisi vuotta, ja julkaistiin vuonna 2000. Albumi oli kohtalaisen hyvä menestys ja myi kultalevyn verran. 2008 Rautajoki erosi yhtyeestä, koska oli silloin erotettu Popedasta, ja tilalle tuli Rautajoen Popedassakin paikannut Lacu Lahtinen.
## Jäsenet
*Costello Hautamäki – kitara ja laulu
*Jyrki K. Melartin – bassokitara ja laulu
*Lacu Lahtinen – rummut ja laulu
### Entiset
*Arska Rautajoki – rummut ja laulu (1990–2008)

## Diskografia

* *Street of Dreams / My Heart Must Do the Crying* (single, 2000)
* *[[Chainsaw Buzzin']]* (2000)
Louis Ngwat-Mahop

**Louis Clément Ngwat-Mahop** (s. 16. syyskuuta 1987, Yaoundé, Kamerun) on kamerunilainen jalkapalloilija, joka edustaa saksalaista FC Bayern Müncheniä. Hyökkääjänä pelaavalla Ngwat-Mahopilla on myös Ranskan passi.

Ngwat-Mahop siirtyi Bayerniin Dragon Club de Yaoundésta kaudeksi 2006/07. Toistaiseksi hän on pelannut lähinnä seuran kakkosjoukkueessa. Bundesliigaotteluita Ngwat-Mahopille on kertynyt vasta yksi. Elokuussa 2011 Louis Ngwat Mahop siirtyi Saksan toiseksi ylimmällä sarjatasolla pelaavaan Karlsruher SC:hen.

## Aiheesta muualla
Alexis Herman

**Alexis Margaret Herman** (16. heinäkuuta 1947 Mobile, Alabama – 25. huhtikuuta 2025) oli yhdysvaltalainen demokraattipoliitikko. Hän toimi vuosina 1997–2001 maansa 23. työministerinä. Hän oli ensimmäinen afroamerikkalainen henkilö ja viides nainen kyseisessä virassa. Häntä seurasi Elaine Chao. 

Herman oli naimisissa tohtori Charles L. Franklin, Jr:n kanssa. Pari asui Virginian McLeanissa.

## Lähteet
Hawkwind 1997

**Hawkwind 1997** on Hawkwindin livealbumi vuodelta 1999. Albumista julkaistiin rajoitettu painos ja sitä myytiin yhtyeen web-sivun kautta sekä keikkojen yhteydessä. 

## Kappaleet

#Wheels (Your World) (Chadwick/Richards) 
#Phetamine Street (Tree)
#Your Fantasy (Rizz/Tree/Brock/Chadwick/Richards) 
#Alchemy (Chadwick/Richards) 
#Love In Space / Rat Race (Brock) 
#Aerospaceage Inferno (Calvert) 
#Sonic Attack (Moorcock) 
#Blue Skin (Tree/Brock)  
#Brainstorm (Turner) / Hawkwind In Your Area (Rizz/Brock) 
#Reptoid Vision (Tree) 
#Ejection (Calvert) 
#The Gremlin (Part 2) (Calvert) 

## Nauhoituspaikat

*The Garage, Glasgow 19. lokakuuta 1997 (kpl 1)
*The Irish Centre, Leeds 27. lokakuuta 1997 (kpl 2)
*University Of East Anglia, Norwich 8. lokakuuta 1997 (kpl 3)
*The Centre, Newport 6. marraskuuta 1997 (kpl 4-5)
*The Empire, Liverpool 23. lokakuuta 1997 (kpl 6,7,9,10)
*Charter Hall, Colchester 1. lokakuuta 1997 (kpl 8)
*Festival Theater, Paington 5. marraskuuta 1997 (kpl 11-12)

## Muusikot

*Captain Rizz: laulu
*Dave Brock: kitara, kosketinsoittimet, laulu
*Jerry Richards: kitara
*Ron Tree: laulu, basso
*Richard Chadwick: rummut

sekä:

*Mr. Dibs: basso ("Ejection")
*Crum: kosketinsoittimet

## Julkaisuhistoria

*tammikuu 1999: Voiceprint Records, HAWKVP999, CD - rajoitettu painos, myynti konserteissa ja yhtyeen web-sivuston kautta
Vinyyliasetaatti

**Vinyyliasetaatin** (monomeeri) kemiallinen kaava on C4H6O2 ja rakennekaava CH3COOCH=CH2. Siitä käytetään myös nimiä *etikkahappovinyyliesteri*, *1-asetoksietyleeni* ja *etikkahappoetenyyliesteri*.

Vinyyliasetaatti on normaaliolosuhteissa olomuodoltaan väritöntä, herkästi syttyvää, herkkäliikkeistä nestettä, jonka tunnusomainen haju on alussa miellyttävän hedelmäinen, eetterimäinen haju, joka muuttuu kuitenkin nopeasti pistäväksi ja ärsyttäväksi. Sen moolimassa on 86,1 g/mol, sulamispiste −93 °C, kiehumispiste 72 °C, tiheys 0,93 g/cm3, hajukynnys 1,4 mg/m3, leimahduspiste –8 °C (c.c.), itsesyttymislämpötila 402 °C ja CAS-numero 108-05-4. Vinyyliasetaatin liukoisuus veteen on 2,5 g/100 ml 20 °C:n lämpötilassa. Vinyyliasetaatti liukenee myös etanoliin, dietyylieetteriin, asetoniin, bentseeniin ja muihin orgaanisiin liuottimiin.

Vinyyliasetaatti monomeerina on epästabiili aine ja siksi sitä stabiloidaan tavallisesti polymeroitumisen estoaineilla kuten hydrokinonilla (stabilointiteho rajoittuu 60 päivään) tai pidempiaikaisessa stabilointitarpeessa difenyyliamiinilla. Stabiloimaton vinyyliasetaatti polymeroituu valon, lämmön ja kosteuden vaikutuksesta värittömäksi, läpinäkyväksi massaksi. Vinyyliasetaatin höyry ei sisällä polymeroitumisen estoaineita, joten höyry voi polymeroituessaan tukkia esimerkiksi venttiilejä.

Vinyyliasetaattia käytetään monomeerinä polyvinyyliasetaatin (PVAC) ja vinyyliasetaattisekapolymeerien valmistuksessa. Vinyyliasetaatti voi muodostaa sekapolymeerejä vinyylikloridin, eteenin tai akryylinitriilin kanssa. Suomessa vinyyliasetaatin tärkein käyttö on paperiteollisuuden erikoislatekseissa.

## Ympäristö- ja terveysvaikutukset

Aine ärsyttää silmiä, ihoa ja hengitysteitä.

## Lähteet

## Aiheesta muualla

*
*OVA-ohje:Vinyyliasetaatti